
Conveni de col·laboració interadministrativa entre l’Organisme Autònom de Salut Pública de la Diputació de Girona (Dipsalut) i l’Ajuntament de Blanes per a la licitació i el desenvolupament del servei de teleassistència domiciliària.


INTERVENEN:

D’una part, l’Organisme Autònom de Salut Pública de la Diputació de Girona (Dipsalut), amb NIF Q1700565C, representat per la seva presidenta, la senyora Maria Puig i Ferrer, amb DNI núm. 4053*****, amb domicili a efectes d’aquest conveni a la seu de Dipsalut, carrer Pic de Peguera núm. 15, Parc de Recerca i Innovació de la Universitat de Girona, Edifici Jaume Casademont, la Creueta, de Girona (17003), assistit pel senyor Jordi Batllori Nouvilas, secretari de l’Organisme.

Dipsalut, com a organisme autònom de la Diputació de Girona, actua amb base a les competències que li atorguen els articles 31, 36.1.a, 36.1.b, 36.1.d i 36.2 de la Llei 7/1985, de 2 d’abril, de Bases de règim local, l’article 17, 32.a i 65 de la Llei 12/2007, d’11 d’octubre, de serveis socials i l’article 31 de la Llei 9/2017, de 8 de novembre de contractes del sector públic (en endavant LCSP).

D’altra part, l’Ajuntament de Blanes, amb NIF P1702600F, representat pel seu alcalde, l’il·lustríssim senyor Jordi Hernández Martínez, amb DNI 4554*****, amb domicili a efectes d’aquest conveni al passeig Dintre, 29 de Blanes (17300) i assistit pel senyor Alfred Lacasa Tribó, secretari general de la corporació.

L’Ajuntament de Blanes actua amb base a la competència que li atorguen els articles 31.2, 32.a i 34.3 de la Llei 12/2007, d’11 d’octubre, de Serveis Socials, quan estableixen que els ajuntaments tenen competència per complir les funcions pròpies dels serveis socials bàsic i que els Consell Comarcals supleixen els municipis de menys de 20.000 habitants en la titularitat de les competències pròpies dels serveis socials bàsics, entre les que es troba la de la teleassistència domiciliària, recollida a l’article 17.i de la mateixa Llei.
 
En virtut de l’esmentat, 


MANIFESTEN:


I. El Servei de Teleassistència Domiciliària (STD) és una prestació bàsica de caràcter tecnològic garantida en la Cartera de Serveis Socials del Departament de Drets Socials i Inclusió de la Generalitat de Catalunya i, per tant, exigible com a dret subjectiu amb l’acreditació de la situació de necessitat que correspongui, d’acord amb el Decret 27/2003, de 21 de gener, d’atenció social primària.

El SLT que actualment té contractat Dipsalut proveeix a 221 municipis de la demarcació, funciona 24 hores els 365 dies de l’any, mitjançant un terminal que permet la comunicació bidireccional amb l’exterior i que està connectat a un Centre d’Atenció Telefònica – CAT- i que s’acompanya d’un Servei d’Intervenció Domiciliaria – SID – per aquells casos en que cal desplaçar-se al domicili i/o fer el seguiment de les persones usuàries.

Constitueix una modalitat de serveis socials d’atenció domiciliària amb prestació tecnològica d’acompanyament, per tal de detectar situacions d’emergència, donar-hi una resposta ràpida, coordinar contactes i dispositius d’emergència tot garantint la comunicació permanent de la persona amb l’exterior.

El seu objectiu és promoure una millor qualitat de vida de les persones usuàries i la seva família, facilitant la seva la permanència en el seu entorn de vida habitual.

S’adreça a persones en situació de risc per factors com l’edat, la salut, la xarxa social, la ubicació territorial, la capacitat funcional i les circumstàncies socials, per possibilitar la seva permanència en l’entorn de vida habitual.

En data 13 d’abril de 2021 el Consell Rector de Dipsalut va aprovar el conveni tipus de col·laboració interinstitucional entre Dipsalut i els ajuntaments/consells comarcals / consorcis per al desenvolupament del STD a les comarques gironines, vinculat a l’actual contracte administratiu de serveis. Aquest conveni va ser signat pels següents ens locals: 
· Ajuntament de Blanes
· Ajuntament de Figueres
· Ajuntament de Lloret de Mar
· Ajuntament de Palafrugell
· Ajuntament de Sant Feliu de Guíxols
· Consell Comarcal de l’Alt Empordà
· Consell Comarcal del Baix Empordà
· Consell Comarcal de la Cerdanya
· Consell Comarcal del Pla de l’Estany
· Consell Comarcal de la Selva
· Consorci d’Acció Social de la Garrotxa 
· Consorci de Benestar Social del Ripollès
· Consorci de Benestar Social Gironès-Salt

Posteriorment, en data 4 de setembre de 2023, l’Ajuntament de Banyoles va signar també aquest conveni i es va adherir a aquesta contractació conjunta.

Properament s’iniciarà un nou procediment de licitació per a la contractació del STD, atès que el contracte actual, un cop es va aprovar la seva pròrroga, finalitzarà el dia 31 de desembre de 2025.

II. En aquest sentit i en virtut de la potestat d’autoorganització dels ens del sector públic, es vol dur a terme altra vegada una cooperació horitzontal, a través del perfeccionament d’un nou conveni de cooperació entre Dipsalut i diversos ens locals de la província (ajuntaments, consells comarcals i consorcis) amb la voluntat de la consecució d’un doble objectiu:
· Encarregar a Dipsalut que assumeixi la gestió del procediment de contractació conjunta d’aquest contracte en les seves fases de preparació, adjudicació, formalització i extinció/resolució en nom de la resta de poders adjudicadors que en formen part.

· Fixar el marc d’actuació en quant a la gestió durant l’execució del contracte del Servei Local de Teleassistència entre tots els ens locals participants en aquesta contractació conjunt. 

Per aquest motiu i, amb caràcter previ a l’aprovació de l’expedient de contractació, es fa necessari aprovar el model tipus de conveni. Posteriorment els ens locals participants procediran a la seva aprovació i el signaran, de manera bilateral cadascun d’ells, amb Dipsalut.

III. Que aquest encàrrec es fonamenta en:
· L’article 36.2 de la Llei 7/1985, de bases de règim local, que preveu el suport als ajuntaments per a la tramitació de procediments administratius i realització d’activitats materials i de gestió, assumint-les quan aquells les encomanin.

· L’article 10 de la Llei 26/2010, de 3 d’agost de règim jurídic i procediment de les administracions públiques de Catalunya, i l’article 11 de la llei 40/2015, d’1 d’octubre, de règim jurídic del sector públic que estableixen que la realització de les activitats de caràcter material, tècnic o de serveis de la competència dels òrgans administratius o de les entitats de dret públic, pot ser encarregada a altres òrgans o entitats de la mateixa o de diferent administració, per raons d’eficàcia o quan no es disposin dels mitjans tècnics idonis per al seu desenvolupament.

· L’article 38.2 de la directiva 2014/24/UE, de contractes, que preveu que dos o més poders puguin acordar la realització conjunta de determinades contractacions específiques i que un sol poder adjudicador administri el procediment, per compte pròpia i per compte dels altres poders adjudicadors implicats.


· L’article 31 de la Llei 9/2017, de 8 de novembre, de contractes del sector públic (en endavant LCSP) en quan a la potestat d’autoorganització en el sentit de que les entitats que pertanyen al sector públic podran en tot cas, acordar la realització conjunta de contractacions específiques.

· Per tal d’aconseguir generar economies d’escala que permetin una millor relació qualitat-preu en la prestació contractada i per unificar i donar equitat a la prestació del servei als municipis menors de 100.000 habitants de la demarcació de Girona.

· L’article 140 de la Llei 40/2015, d’1 d’octubre, de Règim Jurídic del Sector Públic (en endavant LRJSP) regula els principis de les relacions interadministratives i, en concret, en el seu apartat d) estableix el principi de cooperació quan dos o més administracions públiques, de manera voluntària i en exercici de les seves competències, assumeixen compromisos específics per la consecució d’una acció comuna.

· L’article 143 de la LRJSP estableix el principi de cooperació i disposa que les administracions cooperaran al servei de l’interès general i podran acordar de manera voluntària la forma d’exercir les seves respectives competències que millor serveixin a aquest principi. La formalització de les relacions de cooperació requerirà l’acceptació expressa de les parts, formulada en acords dels òrgans de cooperació o en convenis.

· Els articles 47 a 53 de la LRJSP regulen els convenis interadministratius.

IV. Pel que fa a l’execució del contracte s’aplicarà el règim previst en aquest conveni i als plecs de prescripcions tècniques i de clàusules administratives particulars de la licitació.

V. Que pels motius esmentats, amb caràcter previ a l’aprovació de l’expedient de contractació es fa necessària la signatura del present conveni on es recullen, entre d’altres, drets i obligacions jurídiques i econòmiques necessàries per a la gestió i contractació del servei de teleassistència domiciliària.

En virtut de tot això, formalitzen el present conveni amb subjecció als següents:






PACTES


1.	OBJECTE	6
1.1	Pel que fa a la gestió de la licitació:	6
1.2	Pel que fa al servei local de teleassistència:	6
2.	OBJECTIU I FUNCIONS DEL SERVEI	7
3.	PODERS ADJUDICADORS IMPLICATS EN EL DESENVOLUPAMENT DEL SERVEI	7
4.	LA UNITAT DOMICILIÀRIA DE TELEASSISTÈNCIA	8
5.	TIPUS DE SERVEI DE TELEASSISTÈNCIA DOMICILIÀRIA	9
6.	CONDICIONS D’ACCÈS AL SERVEI	10
7.	PERSONES USUÀRIES DEL SERVEI LOCAL DE TELEASSISTÈNCIA	11
7.1	Tipologies de persones usuàries, segons la titularitat:	11
7.2	Tipologia de titulars del servei en funció de qui assumeix la despesa del servei:	11
8.	TAXA DE COBERTURA	11
9.	SISTEMES DE MODIFICACIÓ DE LA TAXA DE COBERTURA	12
9.1	Sense modificació contractual:	12
9.2	Amb modificació contractual:	12
10.	COFINANÇAMENT DELS ENS LOCALS PARTICIPANTS EN AQUEST SERVEI	13
11.	APORTACIÓ DE LA GENERALITAT DE CATALUNYA EN EL COST DEL SERVEI	13
12.	REGIM DE FACTURACIÓ	14
12.1	Facturació per Dipsalut:	14
12.2	Facturació per a la resta d’ens locals	14
13.	FINANÇAMENT DEL SERVEI LOCAL DE TELEASSISTÈNCIA	14
14.	FUNCIONS I OBLIGACIONS DELS AGENTS PARTICIPANTS AL SERVEI LOCAL DE TELEASSISTÈNCIA	15
14.1	Obligacions de Dipsalut	15
14.2	Obligacions dels ajuntaments, consells comarcals i consorcis	16
15.	RESPONSABLE/S DEL CONTRACTE	18
16.	TERMINI DE VIGÈNCIA	18
17.	MECANISMES DE COORDINACIÓ, SEGUIMENT I INTERPRETACIÓ	18
17.1	Comissions tècniques de seguiment i grups de treball:	19
17.2	Reunions de seguiment bilaterals:	19
18.	CONSEQÜÈNCIES DE L’INCOMPLIMENT RESPECTE EL CONVENI	19
19.	RÈGIM DE MODIFICACIÓ	20
20.	RÈGIM D’EXTINCIÓ	20
21.	PROTECCIÓ DE DADES PERSONALS	20
22.	PUBLICITAT	21
23.	NATURALESA, RÈGIM JURÍDIC I JURISDICCIÓ COMPETENT	21






[bookmark: _Toc200372040]1.	OBJECTE

L’objecte d’aquest conveni és regular la cooperació interadministrativa entre alguns ajuntaments/consells/consorcis de la demarcació de Girona i Dipsalut per a la contractació conjunta del servei local de teleassistència domiciliària (en endavant STD) a les comarques gironines i a l’àmbit territorial de cadascuna de les parts amb un doble objectiu:

· Encarregar a Dipsalut el procediment de contractació conjunta de l’esmentat contracte en les seves fases de preparació, adjudicació, formalització i extinció/resolució en nom de la resta de poders adjudicadors que en formen part.

· Fixar el marc d’actuació en quant a la gestió durant l’execució d’aquest contracte del SLT, on s’aplicarà el règim previst en aquest conveni i als plecs de prescripcions tècniques i de clàusules administratives particulars de la licitació que regiran aquesta contractació conjunta.

Aquesta cooperació interadministrativa s’acorda per millorar l’eficiència en la gestió pública del servei i facilitar la utilització conjunta de mitjans i serveis públics, de conformitat amb el que disposa l’article 48.3 de la LRJSP.

L’Ajuntament de Blanes i la resta d’ens locals que consten a la clàusula 3 d’aquest conveni, de conformitat amb l’article 31 de la LCSP, encarreguen a Dipsalut com a poder adjudicador, la funció d’òrgan de contractació, en el procediment de contractació conjunta que inclourà els tràmits relatius a la preparació, adjudicació, formalització i extinció/resolució del contracte.

Per aquest motiu s’acorda en el present conveni que Dipsalut realitzi tots els tràmits administratius relatius al procediment de contractació, des de la seva licitació, adjudicació, formalització i fins a la seva liquidació.
 
Tot això, sense perjudici d’allò establert a l’article 31.3 de la LCSP en quant a la responsabilitat conjunta del compliment de les obligacions del contracte.

1.2	Pel que fa al servei local de teleassistència:
El conveni fixa el marc d’actuació dels ens locals signataris en l’execució d’aquest contracte establint con es gestionarà aquest servei, els drets i obligacions de les parts i el seu finançament.

L’objectiu és promoure una millor qualitat de vida de les persones usuàries i la seva família, facilitant la seva la permanència en el seu entorn de vida habitual.

Les funcions principals del servei de teleassistència són:

· Proporcionar un contacte permanent i bidireccional entre els usuaris i una persona externa al domicili vinculada a un centre d’atenció telefònica.

· Respondre de forma immediata en cas d’emergència i seguiment de la situació.

· Donar seguretat i suport a la persona usuària i a la seva família, detectant possibles riscos i coneixent la seva evolució especialment a nivell sociosanitari.

· Donar suport, assessorament i acompanyament en moments de crisis, necessitats especials o en d’altres circumstàncies que així ho requereixin.

· Evitar o retardar la institucionalització, fomentant l’autonomia de les persones tot vetllant pel seu benestar.

· Col·laborar amb dels serveis públics que intervenen en l’atenció d’emergències.

· Recolzar els Serveis Socials en el seguiment de la situació de les persones usuàries i la detecció de situacions de risc.

El Servei Local de teleassistència és conseqüència de la cooperació interadministrativa entre Dipsalut i els ens locals participants:

· Dipsalut, com a òrgan de contractació d’aquest procediment de contractació conjunta en nom seu i de la resta de poders adjudicadors participants, actua en la seva vessant d’assistència i cooperació i coordina la supervisió de l’execució del contracte per part de l’empresa adjudicatària. Dipsalut treballa per a la implementació quantitativa i qualitativa del servei i l’aplicació de protocols específics coordinats entre les diverses administracions.

· Els ens locals participants encarreguen el desenvolupament i gestió de la licitació a Dipsalut, i són titulars de la competència i responsables del seu correcte desenvolupament dins del seu àmbit territorial. Aquests ens són els següents:
· Ajuntament de Banyoles
· Ajuntament de Blanes
· Ajuntament de Figueres
· Ajuntament de Lloret de Mar
· Ajuntament de Palafrugell
· Ajuntament de Sant Feliu de Guíxols
· Consell Comarcal de l’Alt Empordà
· Consell Comarcal del Baix Empordà
· Consell Comarcal de la Cerdanya
· Consell Comarcal del Pla de l’Estany
· Consell Comarcal de la Selva
· Consorci d’Acció Social de la Garrotxa 
· Consorci de Benestar Social del Ripollès
· Consorci de Benestar Social Gironès-Salt

La unitat domiciliària de teleassistència està formada pels dispositius bàsics que s’instal·len al domicili de la persona usuària i que permeten la comunicació amb el Centre d’Atenció Telefònica (CAT).

Està constituïda per dos components: el terminal domiciliari de teleassistència i el polsador unitat de control remot (UCR).
 
Malgrat les característiques del terminal seran definides al plec de prescripcions tècniques, la seva composició general serà:

· Terminal domiciliari de teleassistència que permet emetre i rebre trucades del CAT. Aquesta unitat es podrà connectar amb la central per qualsevol mitjà que permeti la connexió (línies fixes, mòbils o altres...). En tots els casos s’haurà de buscar la solució tècnica que permeti la instal·lació del terminal. Si per aquest motiu hi concorren despeses necessàries per adaptar el domicili, aquestes aniran a càrrec de l’usuari/a. En cap cas podran alterar el preu unitari mensual del servei, ni per l’usuari/a ni per l’administració.

· Polsador unitat de control remot (UCR) que tindrà la finalitat d’emetre el senyal codificat via ràdio des de qualsevol punt del domicili.

A banda de la unitat domiciliària de teleassistència, es podran assignar, segons les necessitats de les persones usuàries, dispositius de seguretat dins i fora del domicili, que quedaran descrits en el plec de prescripcions tècniques.

Així mateix, el plec esmentat també quedarà inclosa la possibilitat d’incorporar adaptacions en la tecnologia en cas que durant la vigència del contracte es produeixin millores susceptibles de incorporació.

La Resolució de 15 de gener de 2018, de la Secretaria d’Estat de Serveis Socials i Igualtat, per la qual es publica l’Acord del Consell Territorial de Serveis Socials i del Sistema per a l’Autonomia i Atenció a la Dependència del 19 d’octubre de 2017, determina el contingut del servei de teleassistència bàsica i avançada, previst a la Llei 39/2006 de 14 de desembre, de Promoció de l’Autonomia Personal i Atenció a les Persones en situació de Dependència.

Concretament descriu que el servei de teleassistència bàsica consisteix en facilitar assistència a les persones beneficiàries de forma ininterrompuda, mitjançant l’ús de les tecnologies de la informació i la comunicació, amb el suport dels mitjans personals necessaris, per donar resposta immediata davant de situacions d’emergència, inseguretat, soledat i aïllament. Es desenvolupa a través de la instal·lació d’un dispositiu en l’habitatge de la persona beneficiària, que està connectat a una central d’atenció receptora amb la que es comunica en cas d’urgència mitjançant l’activació del polsador.

Es considera teleassistència avançada aquella que inclou, a més dels serveis de teleassistència bàsica, aquells suports tecnològics complementaris dins i fora del domicili, així com la interconnexió amb els serveis d’informació i professionals de referència en els sistemes sanitari i social, desenvolupant processos d’atenció i protocols d’actuació en funció de la situació de necessitat detectada.

Fins ara el servei de la demarcació de Girona definia el model d’assistència en dues modalitats: la teleassistència bàsica (instal·lació d’un terminal domiciliari connectat a un centre d’atenció telefònica per comunicar-se mitjançant l’activació d’un polsador UCR) i la teleassistència complementària (incloïa, a més del terminal domiciliari i el polsador UCR, dispositius de seguretat dins i fora de la llar).

Segons la Resolució esmentada, es permet prescindir de la dualitat usada fins ara i consolidar un únic servei de Teleassistència Avançada amb un preu unificat. Així, en aquest nou conveni i en la respectiva licitació, es considera que el servei que presta Dipsalut és exclusivament de Teleassistència Avançada, atès que totes les persones usuàries, independentment de si tenen o no dispositius instal·lats, poden gaudir de les prestacions que la resolució de 15 de gener de 2018 determina com a pròpies d’aquesta modalitat. Aquestes prestacions són les següents:
· Supervisió remota personalitzada per detectar patrons d’activitat i generar alertes.
· Detecció d’alteracions en hàbits o rutines i incidències.
· Definició de protocols d’actuació en coordinació amb serveis públics.
· Promoció de l’envelliment actiu i saludable.
· Prevenció i detecció de deteriorament cognitiu.
· Suport a la persona cuidadora.
· Atenció en situacions de dol.
· Prevenció del maltractament i suïcidi.
· Atenció en situacions de contingència i grans catàstrofes.

1. El Servei Local de Teleassistència té un caràcter universal, però en seran destinatàries prioritàries aquelles persones que, mitjançant l’aplicació dels criteris de priorització, es determini la urgència de la instal·lació per part de serveis socials, si s’escau, d’acord amb l’informe de l’empresa contractada.

2. Els factors a valorar a criteri de Serveis Socials, seran els següents:
· Edat: en iguals condicions sempre tindran prioritat les persones de més edat.
· Perfil de prioritat: tindran prioritat les persones amb problemes de salut i/o de caire social. Els factors a valorar a criteri de Serveis Socials, seran els següents:
-	Malalties cròniques i/o situació de dependència
-	Insuficiència i/o manca de xarxa social o familiar
-	Aïllament del domicili
-	Dificultats de mobilitat i/o caigudes freqüents
-	Altres circumstàncies a criteris dels serveis socials corresponents

Complementàriament es tindran en consideració com a totes les circumstàncies descrites en el punt 5 de la Resolució de 15 de gener de 2018, de la Secretaria d’Estat de Serveis Socials i Igualtat, per la qual es publica l’Acord del Consell Territorial de Serveis Socials i del Sistema per a l’Autonomia i Atenció a la Dependència, sobre determinació del contingut del servei de teleassistència bàsica i avançada.

1) Tipus A: Persona usuària titular del servei (terminals). Persona que paga el servei. Aquest pagament pot ser o no gratuït.

2) Tipus B: Persona que conviu amb un/a usuari/a tipus A que alhora reuneix els requisits per ser també usuari/a i disposar d’un polsador URC propi.

3) Tipus C: Persona que conviu amb una persona usuària tipus A i no es autònom per fer usar el servei i, per tant, no pot disposar d’un URC propi.

Per tant, les persones usuàries A són titulars i les persones usuàries B i C són cotitulars.

El pagament es concreta segons la renda disponible. S’entén com a “renda disponible” la suma dels ingressos econòmics de les persones usuàries 1 i el seus respectius cònjuges o parelles que convisquin en el mateix domicili que provinguin del treball i/o del sistema de pensions dividit per la seva suma. 

No es tindran en compte altres rendes ni de capital ni de propietats.

D’acord amb això s’estableix la següent taula de baremació:
	Tipus usuari
	Valoració
	Pensió mensual
	Pensió Anual

	C0
	Informe gratuïtat serveis socials o

	
	≤ 1,7 IRSC2
	≤ 1.323,43 €
	≤ 15.881,26 €

	C100
	> 1,7 IRSC
	> 1.323,43 €
	> 15.881,26 €









Per a les noves altes del servei i per definir els C0, tots els territoris hauran d’aplicar l’IRSC 2025 o tenir l’informe de gratuïtat d’acord amb el model normalitzat aprovat el 2024, a partir de la seva aprovació.


[bookmark: _Toc200372051]8.	TAXA DE COBERTURA

La taxa de cobertura és la proporció del nombre de persones usuàries titulars (és a dir, nombre de terminals) sobre la població major de 65 anys expressada en forma de percentatge.

Dipsalut vetllarà perquè el servei es desenvolupi considerant les necessitats dels diversos territoris de la demarcació. La taxa de cobertura territorial a 1 de gener de 2025 és la que consta a l’Annex d’aquest conveni.

Durant els 2 mesos següents a la formalització del contracte, atès que ja es coneixerà l’import unitari per terminal, s’aprovarà una addenda del conveni amb l’adequació de l’Annex  ajustant la previsió de la disponibilitat de terminals prevista en el contracte i la taxa de cobertura, d'acord amb la consideració de tracte successiu del contracte.

Les taxes de cobertura i el nombre de terminals seran revisables d’acord amb la disponibilitat pressupostària dels respectius signants del conveni i les possibilitats del contracte.


[bookmark: _Toc200372052]9.	SISTEMES DE MODIFICACIÓ DE LA TAXA DE COBERTURA

La configuració del SLT permet augmentar el percentatge de cobertura per sobre del que s’acordi en les addendes corresponents, sempre en funció de la disponibilitat pressupostària pròpia de cada ens signatari i la de Dipsalut, sempre dins el marc regulatori que permeti el contracte administratiu adjudicat i el que disposa aquest conveni.

Cada territori, d’acord amb la seva realitat i les seves prioritats tècniques i polítiques, pot modificar aquesta previsió i superar la taxa inicial, amb un creixement que variarà segons la tipologia de persona usuària, ja que aquesta està estretament vinculada a la font de finançament.

La modificació del percentatge de cobertura es podrà dur a terme de dues maneres:

[bookmark: _Toc200372053]9.1	Sense modificació contractual:
Donat que el contracte de teleassistència es troba inclòs a la tipologia de contracte de tracte successiu prevista a la disposició addicional 33a de la LCSP, en el cas que l’empresa adjudicatària hagi presentat una oferta a la baixa, els beneficiaris C0 i C100 podran créixer fins el límit de l’import màxim adjudicat.

[bookmark: _Toc200372054]9.2	Amb modificació contractual:
Per tal d’ampliar l’import compromès en el contracte, la modificació de la taxa de cobertura es durà a terme d’acord amb el plec de clàusules administratives particulars, que preveurà, com una de les causes de modificació prevista en el contracte, l’increment de la taxa de cobertura, de conformitat amb el que disposa l’ article 204 de la LCSP.

Les modificacions de contracte es canalitzaran a través de Dipsalut i es podran plantejar anualment abans del 15 de maig de cada any per tal ser aplicades en l’exercici pressupostari en curs o següent, en funció de la disponibilitat pressupostària de les parts. Dipsalut agruparà les demandes per tal de fer un tràmit conjunt.

En el plec de clàusules administratives particulars, es podran preveure altres causes de modificacions contractual, a part d’aquesta de l’increment de la taxa de cobertura.


[bookmark: _Toc200372055]10.	COFINANÇAMENT DELS ENS LOCALS PARTICIPANTS EN AQUEST SERVEI

El servei es cofinançarà de forma conjunta entre Dipsalut i els ens locals, de conformitat amb la següent taula:

	Tipus usuari/a
	% de cofinançament sobre el preu

	
	Dipsalut
	Ens Locals

	C0
	75,00%
	25,00%

	C100
	0
	100%



Malgrat l’ens local apliqui altres criteris de baremaració a efectes de cofinançament, per part de Dipsalut només es finançarà el 75% dels C0 i d’acord amb els imports màxims que es fixen en l’annex d’aquest conveni i de l’import adjudicat en el contracte.

Els finançaments dels usuaris C100 correspondrà als ens locals participants de manera exclusiva, que podran aprovar, en les seves ordenances o ordenances fiscals, la recaptació de l’ingrés de dret públic corresponent.


[bookmark: _Toc200372056]11.	APORTACIÓ DE LA GENERALITAT DE CATALUNYA EN EL COST DEL SERVEI

Els ens locals signataris d’aquest conveni resten obligats a subscriure el contracte- programa de la Generalitat en matèria de STD.

Els ens locals estaran obligats a informar a Dipsalut de la subscripció d’aquest contracte- programa.

D'acord amb els punts anteriors, es tornaran a fixar els % de cofinançament entre les parts signatàries d’aquest conveni. Aquest nou cofinançament estarà orientat a igualar el cofinançament dels C0 fins aconseguir d’equiparació econòmica de la despesa entre Dipsalut i els ens locals, tenint en compte també els ingressos i despeses generats per les persones C100.

[bookmark: _Toc200372057]12.	REGIM DE FACTURACIÓ

La facturació del servei es distribuirà entre Dipsalut i els ens locals. Així els percentatges de pagament de les factures seran els definits al quadre de la clàusula “Cost del servei” d’aquest conveni.

[bookmark: _Toc200372058]12.1	Facturació per Dipsalut:
L’empresa presentarà a Dipsalut una sola factura amb els usuaris C0 on, a banda de la informació que es requereix per la facturació, també detallarà el nombre de terminals i el número de usuaris/es de cada tipus a cada territori.

El segon dilluns de mes (com a data límit), els ens locals hauran de remetre a Dipsalut el formulari de validació degudament emplenat i signat pel responsable e territorial que designin per correu electrònic o qualsevol canal que considerin oportú.

El model de l’esmentat formulari de validació serà consensuat per tots els territoris a l’inici del contracte.

En cas que hi hagi canvis de les persones responsables o en el personal administratiu que rep aquest tràmit, ja siguin esporàdics (períodes de vacances) o d’altra tipus, caldrà comunicar-ho prèviament a Dipsalut, per tal de garantir la major celeritat possible.

[bookmark: _Toc200372059]12.2	Facturació per a la resta d’ens locals
L’empresa presentarà la factura a cadascun dels ens locals amb els/les usuaris/es C0 i C100 del seu territori, segons les instruccions que aquests li facilitin, per tal que facin front al 25% dels/de les usuaris/es C0 i al total de la factura dels/de les usuaris/àries C100.

En qualsevol cas la factura serà a nom de l’ens local i mai a nom de la persona usuària del servei.

D’acord amb l’article 198 de la LCSP, els ens locals es comprometen al pagament de la facturació corresponent en els terminis previstos legalment.
 

[bookmark: _Toc200372060]13.	FINANÇAMENT DEL SERVEI LOCAL DE TELEASSISTÈNCIA

Les parts signants del conveni es comprometen a que el finançament d’aquest servei, així com la seva distribució, a incloure a la futura licitació del contracte, sigui el que consta en el quadre resum de l’annex d’aquest conveni.

De conformitat amb l’article 116 de la LCSP, totes les parts signatàries acreditaran a Dipsalut, abans de la tramitació de l’expedient de contractació, l’existència de crèdit adequat i suficient pels exercicis pressupostaris 2026, 2027 i 2028, per tal poder fer front a aquesta despesa.


[bookmark: _Toc200372061]14.	FUNCIONS I OBLIGACIONS DELS AGENTS PARTICIPANTS AL SERVEI LOCAL DE TELEASSISTÈNCIA

[bookmark: _Toc200372062]14.1	Obligacions de Dipsalut
Dipsalut serà responsable de les següents funcions generals:

· Assumir la gestió del procediment de contractació conjunta del SL, en nom propi i en nom de la resta de poders adjudicadors que en formen part, amb base a l’article 31 de la LCSP.

· Comunicarà als ens locals participants, un cop adjudicat el contracte, les dades identificatives de l’empresa adjudicatària i els imports definitius del contracte.

· Vetllar per l’equitat territorial i la prestació integral i adequada del servei de teleassistència domiciliària, de competència municipal, a la província de Girona de conformitat amb l’opció prevista a l’article 36.1.a de la Llei 7/1985.

· L’acompliment de les condicions i requeriments generals i de finançament del present conveni.

· Finançar, com a màxim, el 75% dels usuaris C0, sempre dins els límits del contracte administratiu.

· Assistir i cooperar tècnicament amb els municipis per al control de l’execució del contracte ja sigui de forma directa o per encàrrec a un tercer, d’acord amb l’article 36.1.b de la Llei 7/1985.

· Supervisar l’execució del contracte.

· Establir els mecanismes de coordinació que siguin necessaris amb l’empresa contractada, els ens locals de la demarcació, altres administracions públiques i/o serveis d’atenció a emergències, amb l’objectiu d’assolir un òptim funcionament del servei.

· Gestionar i formalitzar addendes de desenvolupament del present conveni, quan s’estimi necessari, per a un correcte desenvolupament del Servei Local de teleassistència al territori.

· Coordinar el desplegament de protocols específics i programes, estudis o projectes per a la millora qualitativa del servei i l’adequació a les noves necessitats derivades dels processos d’envelliment en el context actual i futur.

· Coordinar i supervisar els creixements autònoms de cada territori sempre dins l’àmbit del contracte administratiu.

[bookmark: _Toc200372063]14.2	Obligacions dels ajuntaments, consells comarcals i consorcis
Els ens locals seran els responsables de portar a terme les següents funcions generals:

· Identificar les persones susceptibles de rebre el servei de teleassistència, la valoració inicial, autoritzar les altes i les baixes i emetre els informes de gratuïtat.

· Actualitzar i mantenir les dades personals de la persona així com el seguiment de la persona usuària a l’àmbit territorial de la seva competència i facilitar la informació a l’empresa adjudicatària dels canvis que es produeixin.

· L’acompliment de les condicions i requeriments generals i de finançament del present conveni.

· Finançar el 25 % dels/de les usuaris/es C0 i el 100% dels/de les usuaris/àries C100, sempre dins els límits del contracte administratiu.

· Informar a Dipsalut de l’aportació a favor dels ens locals que dugui a terme la Generalitat de Catalunya a través d’un contracte-programa, en el termini màxim d’1 mes a partir de la resolució de la concessió d’aquesta aportació.

· Controlar i fer el seguiment de la implementació del servei en el seu àmbit de competència fent un seguiment dels usuaris/es i de la qualitat de la seva implementació i comunicant a Dipsalut tot allò que sigui necessari per a una correcta execució.

· Incorporar els logotips, signes i llegendes normalitzats de Dipsalut o la marca pròpia del servei local de teleassistència, que s’escaiguin a tota publicitat i documentació que es pugui generar pel servei local de teleassistència, excepte aquella que contingui dades personals dels usuaris/es del servei.

· Gestionar íntegrament el copagament dels usuaris/es del servei: assignar a cada usuari/a el tipus de terminal que correspongui i cobrar als usuaris/es C100 segons les seves ordenances o ordenances fiscals corresponents, si escau.

· Facilitar a Dipsalut qualsevol informació que considerin necessària per a la verificació de la correcta execució del servei.

· Comunicar a Dipsalut la persona responsable de la validació de les factures

· Facilitar el segons dilluns de cada mes (com a data límit) la comprovació del nombre d’usuaris/es actius segons tipus de copagament en el seu territori, a través del formulari de validacions degudament emplenat i signat pel responsable que designi.

· Si s’escau, quan es vulgui plantejar un increment del compromís de despesa, i d’acord amb el previst en aquest conveni, presentar a Dipsalut proposta de modificació del contracte abans del dia 15 de maig de cada any per tal ser aplicades en l’exercici pressupostari en curs o següent i sempre respectant el marc legal del contracte administratiu.

· Durant els 2 mesos següents a la formalització del contracte, acordar amb les parts signatàries del conveni la previsió de distribució territorial de les taxes de cobertura anuals, segons allò previst.

· Amb antelació a la finalització del període contractual, acordar la nova previsió de distribució territorial de les taxes de cobertura per al període que es vulgui prorrogar.

· Abans de l’entrada en vigor del contracte, cada ens local, d’acord amb el contingut de les seves ordenances fiscals, han d’informar a les persones usuàries en relació al cost del servei. Si la persona usuària no expressa el seu desacord, es considerarà que el servei queda renovat automàticament amb les noves condicions.

· Facilitar a l’empresa adjudicatària, si és possible, un espai per a la custòdia de claus o, si es requereix al seu territori, per a l’emplaçament dels vehicles d’Unitats Mòbils.

· Assignar un interlocutor/a que faciliti la coordinació operativa amb l’empresa adjudicatària i Dipsalut.

· Controlar el seu compromís de despesa, el seu creixement, i avisar amb suficient antelació a Dipsalut si es preveu un augment de la facturació.

· Assegurar-se de que la figura d’interlocució estigui activa (és a dir, substituir-la en casos d’absència).

· Assistir a les comissions tècniques de seguiment i qualsevol altre activitat de coordinació/formativa. En cas de no poder, assegurar-se de demanar la informació tractada en aquestes activitats.


[bookmark: _Toc200372064]15.	RESPONSABLE/S DEL CONTRACTE

Als efectes de l’article 62 de la LCSP, l’Ajuntament de Blanes de   haurà de designar a una persona responsable del contracte,

a efectes de la validació de la facturació del servei i de seguiment i supervisió de l’execució del contracte i de coordinació operativa en el seu àmbit de intervenció territorial.

Tanmateix, Dipsalut designarà com a responsable del contracte al Cap de l’Àrea de Promoció de la Salut, Benestar i Atenció a les Persones de Dipsalut, amb l’objectiu de vetllar per la correcta execució de la prestació contractada en la seva globalitat i adoptar les decisions i dictar les instruccions necessàries per a aquesta finalitat.


[bookmark: _Toc200372065]16.	TERMINI DE VIGÈNCIA

La vigència del present conveni s’iniciarà en el moment de la seva signatura i s’estendrà
per un període de 4 anys des de la seva formalització.

En cas que se superi el termini de vigència de 4 anys de conveni, previst a l’article 49.h de la Llei 40/2015, de 1 d’octubre, de Règim jurídic del sector públic, 2 mesos abans de la finalització del termini els signants podran acordar i aprovar per l’òrgan competent i de manera expressa la seva pròrroga, que en cap cas es podrà estendre més de 3 anys addicionals.


[bookmark: _Toc200372066]17.	MECANISMES DE COORDINACIÓ, SEGUIMENT I INTERPRETACIÓ

Per al bon funcionament del servei es preveuen mecanismes de coordinació entre Dipsalut i els ens locals amb l’objectiu de fer un seguiment i avaluació constants de la seva implementació, introduir aspectes de millora i resoldre aquelles incidències que puguin sorgir.

Es preveuen dos mecanismes:

[bookmark: _Toc200372067]17.1	Comissions tècniques de seguiment i grups de treball:
Dipsalut convocarà tots els ens locals participants. D’acord amb els i les assistents es podran crear grups de treball que es considerin oportuns per a l’anàlisi de qualsevol aspecte del servei. Es treballaran aspectes que afectin a la globalitat de servei. La freqüència mínima serà semestral podent-se modificar d’acord amb les necessitats del servei.

[bookmark: _Toc200372068]17.2	Reunions de seguiment bilaterals:
D’acord amb el funcionament del servei i a petició tant de Dipsalut con de l’ens local que corresponguin es podran convocar totes les reunions que es considerin convenients per a abordar aspectes de funcionament del servei que afectin a un sol Consell Comarcal / Ajuntament o Consorci de Benestar Social.

En qualsevol cas i sens perjudici de les potestats que en quant a seguiment i control, corresponguin a Dipsalut com a òrgan de contractació, la resta d’ens locals podran formular-hi qualsevol suggeriment que es derivi de l’execució del contracte, tant pel que fa a les incidències produïdes en el seu desenvolupament, com pel que fa a eventuals denúncies i queixes derivades de possibles incompliments o execució defectuosa. En tots aquests casos, Dipsalut ho comunicarà a l’empresa contractista, als efectes de prendre les mesures o les actuacions que, en dret, calgui dur a terme.

Les possibles discrepàncies en la interpretació i els dubtes derivats sobre el compliment d'allò pactat seran resolts de mutu acord, sota els criteris de bona fe i de col·laboració mútua.
 

[bookmark: _Toc200372069]18.	CONSEQÜÈNCIES DE L’INCOMPLIMENT RESPECTE EL CONVENI

En cas d’incompliment per alguna de les parts signatàries del conveni, les parts es comprometen a treballar per la solució de la problemàtica generada i el compliment de les obligacions, de forma amistosa.

Si continués l’incompliment, es requerirà a la part incomplidora per tal que compleixi la seva obligació. Així mateix, aquest requeriment serà comunicat a la resta d’ens locals.

Si aquest incompliment persistís, es podrà acudir a la jurisdicció contenciosa, previ requeriment previst a l’article 44.1 de la Llei 29/1998, de 13 de juliol, de la jurisdicció contenciosa.

Per últim, si l’incompliment per part d’algun dels signataris/es del conveni ocasionés un perjudici a alguna de les parts, la part incomplidora haurà d’indemnitzar pels perjudicis causats.


[bookmark: _Toc200372070]19.	RÈGIM DE MODIFICACIÓ

Un cop avaluat el funcionament del servei, Dipsalut es reserva la possibilitat de proposar modificacions del present conveni mitjançant la introducció d’addendes al mateix, tant de manera directa com a petició d’un o varis ens locals participants al contracte.

Qualsevol modificació del conveni tipus proposada que afecti a la totalitat ens locals que formen part del conveni, es durà terme prèvia una reunió amb tots els ens, de la que derivarà l’acta corresponent.

El procediment de modificació es durà a terme per escrit, i inclourà, si s’escau, l’acta on quedi constatat l’acord, la proposta de modificació, l’aprovació per l’òrgan competent de cada ens local i Dipsalut i la signatura de l’addenda.

Dipsalut designa la Presidència com a òrgan competent per a l’aprovació de la modificació d’aspectes relacionats amb el conveni.


[bookmark: _Toc200372071]20.	RÈGIM D’EXTINCIÓ

El conveni s’extingirà per causa de resolució degudament justificada.
 
Poden ser causes de resolució del conveni:
a)	El transcurs del termini de vigència, o de la seva pròrroga.
b)	L’acord unànime dels/les signataris/es.
c)	Per incompliment de les obligacions establertes en el present conveni.
d)	Per impossibilitat sobrevinguda de dur a terme l’objecte pel qual es va signar.
e)	Per altres causes previstes en altres normes legals.


[bookmark: _Toc200372072]21.	PROTECCIÓ DE DADES PERSONALS

En compliment dels objectius del conveni cada part tractarà les dades personals que obtingui de les altres parts com a Responsable del Tractament en el sentit de l’article 4.7 del Reglament General de Protecció de Dades (Reglament (UE) 2016/679 del Parlament Europeu i del Consell, de 27 d’abril de 2016). La finalitat del tractament serà formalitzar el conveni i portar a terme les actuacions que se’n deriven. La legitimació del tractament té el seu fonament en les relacions jurídiques formalitzades en el present document.

Per a l’exercici dels drets reconeguts al Reglament General de Protecció de Dades (accés a les dades, rectificació, supressió, sol·licitar-ne la limitació del tractament i oposició) cada part es podrà adreçar a l’altra a les referències i adreces que figuren a l’encapçalament.
Les parts es declaren informades que poden consultar més detalls sobre el tractament de dades i exercici dels drets a les respectives pàgines web o seus electròniques.

Un cop formalitzat el contracte amb l’empresa adjudicatària, Dipsalut gestionarà la signatura del corresponent contracte d’encàrrec de tractament de dades personals entre cada ens local en qualitat de responsable de tractament i l’empresa adjudicatària, en qualitat d’encarregada del tractament d’aquestes dades.
 

[bookmark: _Toc200372073]22.	PUBLICITAT

D’acord amb el que disposa l’article 112 de la Llei 26/2010, de 3 d’agost, de règim jurídic i de procediment de les administracions públiques de Catalunya, aquest conveni serà publicat en el Butlletí Oficial de la Província de Girona per part de Dipsalut.

Així mateix, d’acord amb l’article 14.3 de la Llei 19/2014, de 29 de desembre, de transparència, accés a la informació pública i bon govern, caldrà fer públic el contingut d’aquest conveni per mitjà del Registre de convenis de col·laboració i cooperació de la Generalitat, que s’ha d’integrar en el Portal de la Transparència de cada part signant.


[bookmark: _Toc200372074]23.	NATURALESA, RÈGIM JURÍDIC I JURISDICCIÓ COMPETENT

El present conveni tindrà caràcter administratiu i obligarà a les entitats signatàries de conformitat amb les previsions acordades i, en allò no previst específicament, es regirà per les disposicions dels articles 108 a 112 de la Llei 26/2010, del 3 d’agost, de règim jurídic i de procediment de les administracions públiques de Catalunya; els articles 47 a 53 de la Llei 40/2015, d’1 d’octubre, de règim jurídic del sector públic; els articles 303 a 311 del Reglament d’obres, activitats i serveis dels ens locals i altres entitats (ROAS), aprovat pel Decret 179/1995, de 13 de juny, i per les disposicions que resultin materialment aplicables al conveni de la Llei 39/2015, d’1 d’octubre, de procediment administratiu comú de les administracions públiques, i per la resta de la normativa que sigui materialment aplicable a l’objecte del conveni.

La jurisdicció contenciosa administrativa és la competent per tal de resoldre les qüestions litigioses que poguessin suscitar-se entre les parts en el transcurs del present conveni.


I perquè quedi constància, les parts sota signants signen el present document.




































	Teleassistència 2026 – 2028. Proposta cobertures, terminals i pressupost




Amb IVA (iva desglossat a fitxa de cada ens local de l’annex 2)

	Aj. Banyoles
	2026
	2027
	2028
	 
	 

	Taxa Cobertura
	11,29%
	11,79%
	12,29%
	 
	 

	Nombre de terminals
	440
	463
	487
	Total Ens
	Total

	Pressupost Dipsalut
	    54.935,64 € 
	    57.814,39 € 
	    60.730,95 € 
	  173.480,98 € 
	392.259,77 € 

	Pressupost ens Local
	    69.279,94 € 
	    72.910,37 € 
	    76.588,48 € 
	  218.778,79 € 
	



	Aj. Blanes
	2026
	2027
	2028
	 
	 

	Taxa Cobertura
	10,84%
	11,34%
	11,84%
	 
	 

	Nombre de terminals
	876
	922
	967
	Total Ens
	Total

	Pressupost Dipsalut
	  115.620,81 € 
	  121.607,04 € 
	  127.615,32 € 
	  364.843,17 € 
	779.962,68 € 

	Pressupost ens Local
	  131.553,65 € 
	  138.364,81 € 
	  145.201,05 € 
	  415.119,51 € 
	



	Aj. Figueres
	2026
	2027
	2028
	 
	 

	Taxa Cobertura
	9,99%
	10,49%
	10,99%
	 
	 

	Nombre de terminals
	772
	813
	855
	Total Ens
	Total

	Pressupost Dipsalut
	   106.998,86 € 
	   112.766,61 € 
	   118.533,43 € 
	338.298,90 € 
	688.128,09 € 

	Pressupost ens Local
	   110.645,72 € 
	   116.610,05 € 
	   122.573,42 € 
	349.829,19 € 
	



	Aj. Lloret de Mar
	2026
	2027
	2028
	 
	 

	Taxa Cobertura
	4,63%
	5,13%
	5,63%
	 
	 

	Nombre de terminals
	305
	340
	375
	Total Ens
	Total

	Pressupost Dipsalut
	    47.396,16 € 
	    52.798,12 € 
	    58.239,14 € 
	  158.433,42 € 
	287.965,21 € 

	Pressupost ens Local
	    38.750,09 € 
	    43.166,62 € 
	    47.615,08 € 
	  129.531,79 € 
	



	Aj. Palafrugell
	2026
	2027
	2028
	 
	 

	Taxa Cobertura
	11,09%
	11,59%
	12,09%
	 
	 

	Nombre de terminals
	488
	513
	538
	Total Ens
	Total

	Pressupost Dipsalut
	      56.226,61 € 
	      59.088,71 € 
	      61.941,86 € 
	177.257,18 € 
	433.910,80 € 

	Pressupost ens Local
	      81.411,44 € 
	      85.555,53 € 
	      89.686,65 € 
	256.653,62 € 
	



	Aj. St. Feliu Guíxols
	2026
	2027
	2028
	 
	 

	Taxa Cobertura
	9,02%
	9,52%
	10,02%
	 
	 

	Nombre de terminals
	428
	454
	480
	Total Ens
	Total

	Pressupost Dipsalut
	      45.593,59 € 
	      48.358,31 € 
	      51.135,96 € 
	145.087,86 € 
	384.083,72 € 

	Pressupost ens Local
	      75.104,01 € 
	      79.658,19 € 
	      84.233,66 € 
	238.995,86 € 
	








	C.C. Alt Empordà
	2026
	2027
	2028
	 
	 

	Taxa Cobertura
	8,27%
	8,77%
	9,27%
	 
	 

	Nombre de terminals
	1.843
	2.016
	2.200
	Total Ens
	Total

	Pressupost Dipsalut
	   214.670,59 € 
	   234.889,60 € 
	   256.329,87 € 
	705.890,06 € 
	1.708.996,98 € 

	Pressupost ens Local
	   305.058,21 € 
	   333.790,48 € 
	   364.258,23 € 
	1.003.106,92 € 
	

	C.C. Baix Empordà
	2026
	2027
	2028
	 
	 

	Taxa Cobertura
	7,50%
	8,00%
	8,50%
	 
	 

	Nombre de terminals
	1.686 €
	1.794 €
	1.975 €
	Total Ens
	Total

	Pressupost Dipsalut
	   208.195,77 € 
	   221.602,26 € 
	   243.986,50 € 
	673.784,53 € 
	1.538.654,68 € 

	Pressupost ens Local
	   267.240,20 € 
	   284.448,76 € 
	   313.181,19 € 
	864.870,15 € 
	



	C.C. Cerdanya
	2026
	2027
	2028
	 
	 

	Taxa Cobertura
	8,34%
	8,34%
	8,34%
	 
	 

	Nombre de terminals
	343
	343
	354
	Total Ens
	Total

	Pressupost Dipsalut
	      49.857,97 € 
	      49.857,97 € 
	      51.383,49 € 
	151.099,43 € 
	293.564,60 € 

	Pressupost ens Local
	      47.008,94 € 
	      47.008,94 € 
	      48.447,29 € 
	142.465,17 € 
	



	C.C. Pla Estany
	2026
	2027
	2028
	 
	 

	Taxa Cobertura
	7,64%
	7,84%
	7,94%
	 
	 

	Nombre de terminals
	239
	243
	259
	Total Ens
	Total

	Pressupost Dipsalut
	    30.929,13 € 
	    31.431,42 € 
	    33.482,42 € 
	    95.842,97 € 
	209.013,47 € 

	Pressupost ens Local
	    36.520,83 € 
	    37.113,93 € 
	    39.535,74 € 
	  113.170,50 € 
	



	C. C. Selva
	2026
	2027
	2028
	 
	 

	Taxa Cobertura
	9,83%
	10,33%
	10,83%
	 
	 

	Nombre de terminals
	2.179
	2.282
	2.488
	Total Ens
	Total

	Pressupost Dipsalut
	  301.982,84 € 
	  316.208,10 € 
	  344.794,27 € 
	  962.985,21 € 
	 1.959.818,76 € 

	Pressupost ens Local
	  312.597,35 € 
	  327.322,62 € 
	  356.913,58 € 
	  996.833,55 € 
	



	C.A.S. Garrotxa 
	2026
	2027
	2028
	 
	 

	Taxa Cobertura
	10,55%
	11,05%
	11,55%
	 
	 

	Nombre de terminals
	1.409
	1.475
	1.576
	Total Ens
	Total

	Pressupost Dipsalut
	   155.960,72 € 
	   163.352,23 € 
	   174.439,42 € 
	493.752,37 € 
	1.257.812,09 € 

	Pressupost ens Local
	   241.342,24 € 
	   252.780,27 € 
	   269.937,21 € 
	764.059,72 € 
	



	C.B. S. Ripollès
	2026
	2027
	2028
	 
	 

	Taxa Cobertura
	10,96%
	11,16%
	11,36%
	 
	 

	Nombre de terminals
	768
	782
	808
	Total Ens
	Total

	Pressupost Dipsalut
	    89.227,91 € 
	    90.856,16 € 
	    93.856,50 € 
	  273.940,57 € 
	665.284,23 € 

	Pressupost ens Local
	  127.468,44 € 
	  129.794,51 € 
	  134.080,71 € 
	  391.343,66 € 
	



	C.B.S. Gironès - Salt
	2026
	2027
	2028
	 
	 

	Taxa Cobertura
	9,38%
	9,88%
	10,38%
	 
	 

	Nombre de terminals
	1.587
	1.671
	1.802
	Total Ens
	Total

	Pressupost Dipsalut
	206.550,37 € 
	  217.560,52 € 
	  234.648,42 € 
	  658.759,31 €
	1.427.183,12 € 

	Pressupost ens Local
	240.935,07 € 
	  253.778,09 € 
	  273.710,65 € 
	  768.423,81 € 
	



	Total
	

	Totals
	2026
	2027
	2028
	 

	Mitjana Taxa Cobertura
	9,61%
	10,11%
	10,61%
	 

	Nombre de terminals
	13.363
	14.113
	15.164
	Total Ens

	Pressupost Dipsalut
	  1.684.146,97 € 
	  1.778.191,44 € 
	  1.911.117,55 € 
	5.373.455,96 € 

	Pressupost ens Local
	  2.084.916,13 € 
	  2.202.303,17 € 
	  2.365.962,94 € 
	6.653.182,24 € 

	Pressupost total
	  3.769.063,10 € 
	  3.980.494,61 € 
	  4.277.080,49 € 
	  12.026.638,20 € 

